Bok Coetzee benoem vir groot prys | Netwerk24
27 Januarie 2020 20:00
Marcell Coetzee in aksie vir Ulster. Foto: Getty Images
Die 28-jarige Coetzee, wat vir Ulster in Ierland speel, is een van 15 benoemdes vir die eerbewys, berig rugby365.com.
Coetzee het kort voor verlede jaar se Wêreldbekertoernooi sy enkel beseer in die Bokke se Rugbykampioenskapstoets teen Argentinië op Loftus in Pretoria en het die WB-toernooi in Japan misgeloop.
Leinster het drie spelers onder die benoemdes – Tadhg Furlong, Jordan Larmour en Garry Ringrose – terwyl Racing 92 en die Exeter Chiefs ook drie spelers elk onder die benoemdes het.
Finn Russell, Teddy Thomas en Virimi Vakatawa is Racing se benoemdes, terwyl Exeter se Luke Cowan-Dickie, Stuart Hogg en Sam Simmonds die sterbelaaide lys gehaal het.
Twee spelers van Toulouse, Jerome Kaino en Romain Ntamack, het ook regmerkies langs hul name gekry om die lys te haal saam met Coetzee en sy spanmaat John Cooney, wat uitstaande was vir Ulster in die groepwedstryde van die Europese Kampioenebeker-reeks.
Die oud-Springbok-vleuel Bryan Habana is een van die beoordelaars.
So lyk die lys van benoemdes: Marcell Coetzee (Ulster), John Cooney (Ulster), Luke Cowan-Dickie, Sam Simmonds, Stuart Hogg, Garry Ringrose (almal Exeter Chiefs), Tadhg Furlong, Jordan Larmour (albei Leinster), Jerome Kaino, Romain Ntamack (albei Toulouse), George Moala (Clermont), Semi Radradra (Bordeaux Bègles), Finn Russell, Teddy Thomas, Virimi Vakatawa (almal Racing 92). – Sportredaksie
Meer oor: Ulster | Marcell Coetzee